सिद्धारमैया की उत्तर प्रदेश के सीएम योगी आदित्यनाथ के साथ भी तीखी जुबानी जंग छिड़ चुकी है। सीएम योगी ने बेंगलुरु में पिछले दिनों बीजेपी की एक सभा में कहा था कि सिद्धारमैया खुद को हिन्दू कहते हैं, तो फिर वह गोमांस खाने वालों की वकालत क्यों करते है? इसके जवाब में सिद्धारमैया ने कहा था कि वह गायों ध्यान रखते हैं, क्या योगी आदित्यनाथ ने गायों का ध्यान रखा है? उन्होंने कहा था कि योगी आदित्यनाथ ने लोगों की खाने की आदत पर सवाल किया है। एक और ट्वीट में सिद्धारमैया ने कहा था कि हिंदू धर्म में कई लोग गोमांस खाते हैं, उन्होंने कहा था कि अगर वह गोमांस खाना चाहते हैं तो खाएंगे, लेकिन उन्हें गोमांस पसंद नहीं है, इसलिए नहीं खाते हैं। उन्होंने कहा था कि वह क्या खाएं और क्या न खाएं, यह बताने वाले योगी कौन होते हैं।